Brasiliansk voksing

Brasiliansk voksing er en skjønnhetsbehandling som innebærer bortvoksing av kjønnshår ved bruk av voks eller sukkermasse.
I motsetning til intimbarbering fjernes hårene samt hårrota og er én av flere epilmetoder.


== Gjennomføring ==
Som regel utføres voksing i spesialiserte salonger som finnes hovedsakelig i storbyer og utførende kosmetiker kalles «Depiladora» (brasiliansk).
Prosedyren begynner med at de tilsvarende steder desinfiseres og så brukes pudder på huden.


=== Bruk av voks ===
Ved bruk av voks påføres varm tyktflytende voks med en trespatel. Når voksen blir kald og fast fjernes den med et rykk. Skulle det forbli enkle hår fjernes de med pinsett etterpå. I motsetning til den klassiske behandling med varm voks brukes det spesialvoks som fjernes uten stoffstriper. Når voksen blir kald fjernes den direkte med et rykk.


=== Bruk av sukkermasse ===
Ved bruk av sukkermasse påføres en håndvarm og seig sukkermasse for hånd, mot hårretningen. Sukkermassen fjernes rett etterpå med en metode som kalles "flicking". Samme sukkerklumpen gjenbrukes flere ganger.


=== Etterbehandling ===
Prosedyren avsluttes med påføring av pudder, beroligende olje eller krem.
Etter voksing anbefales det å vente 24 timer med samleie, dusj, bastue eller solarium. Peeling to ganger i uken hjelper å unngå inngrodde hår og småkviser.
Voksing kan gjentas når hårene er 4-5 millimeter lange, dvs. omtrent etter 4-6 uker. Sugaring kan gjentas når hårene er 1-2 millimeter lange, dvs. omtrent etter 2-3 uker


== Utforming ==


=== Generell ===
Som regel betyr Brazilian Waxing at kjønnshår fjernes fullstendig, og dette er også den mest etterspurte varianten. Likevel, det finnes forskjellige "hårklipp".


=== Former hos kvinner ===
Brazilian (også Hollywood eller Sphynx): fullstendig fjerning av kjønnshår.
Brazilian Landing Strip: en liten strimmel ovenfor kjønnsleppene forblir.
Brazilian Triangle: en trekant ovenfor kjønnsleppene forblir.
Bikini Lines: alt utenfor bikiniområdet vokses.
Freestyle: hvilket som helst symbol eller mønster.
		
		
		


=== Former hos menn ===
Generell betegnes Brazilian Waxing hos menn Manzilian eller Boyzilian. Utforming likner utforminger hos kvinner:

Brazilian Man: Fjerning av kjønnshår på penisskaft, på pungen og ved siden av – ovenfor penisen beholdes hårene.
Brazilian Hollywood Man: fullstendig fjerning av kjønnshår.
Brazilian Landing Strip: en liten strimmel ovenfor penis beholdes.
Freestyle: hvilket som helst symbol eller mønster.


== Fordeler og ulemper ==


=== Fordeler ===
Perioden når huden forblir glatt er mye lengre sammenliknet med til barbering. Ved regelmessig behandling reduseres antallet og tykkelsen på hårene. Når hårene vokser ut igjen er spissen myk og ikke hard som ved barbering.


=== Fordeler med sugaring ===
Sukkermassen fester seg ikke i huden og har lavere temperatur enn voks. Dermed er det mindre smertefull og traumatiserer ikke huden. 
Sukkerpastaen synker inn i follikelen pga. molekylstørrelse, konsistens og påføringsretning. Dermed brekker hårene sjelden og problem med inngrodde hår er mindre enn ved voksing. Sugaring kan gjentas raskere enn voksing for det trenges mindre hårlengde.
Ingen klebrige rester siden sukkeret kan skylles av med vann.


=== Ulemper med voksing ===
Først og fremst er det smertefullt på grunn av at voksen fester seg til levende hudceller og dermed traumatiserer huden. Ubehaget er ofte forsterket grunnet høy temperatur på voksen, og med risiko for å brenne huden. Allergiske reaksjoner kan ofte forekomme siden voks inneholder kjemikalier.
Det trengs minimum 5-10 millimeter lange hår for å oppnå et godt resultat. Og det er ikke alle som er villige til å la håret vokse seg så langt, særlig ikke på sommeren.
Voks påføres langs hudoverflaten og korte hår vil dermed ikke kunne feste seg. Korte, brukne eller inngrodde hår kan ikke fjernes med voks. Voksbehandling er faktisk en av hovedårsakene til inngrodde hår. Metoden med å dra håret bakover mot naturlig vokseretning forårsaker ofte at et stort antall av hårene brekker i hårsekken, eller at det skjer en deformering av hårsekkens naturlige posisjon.
Resultatet er ikke så varig som med sukker. Når hårlengden er tilstrekkelig for voksing er den telogene fasen allerede nådd i de fleste tilfeller. I denne fasen har neste hår begynt å gro nederst i hårsekken, og dette avgjør varigheten av den ”hårløse” perioden etter behandling.


== Eksterne lenker ==
Artikkelen har ingen egenskaper for offisielle lenker i Wikidata
Lege advarer mot intimvoksing Artikkel på klikk.no rundt risiko og voksing av menn
Brasiliansk eller Hollywood? Artikkel på klikk.no rundt forskjellige frisyrer